EkBass/fiwiki-20250220-pages-articles huggingface dataset:
Korpiselän luterilainen kirkko

Korpiselän luterilainen kirkko oli vuonna 1890 valmistunut luterilaiseen Soanlahden seurakuntaan kuuluneen Korpiselän rukoushuonekunnan kirkko Korpiselän kunnan kirkonkylässä Suomen Neuvostoliitolle luovuttamalla alueella. Kirkko oli kooltaan pieni ja vaatimaton, minkä vuoksi usein se mainitaankin vain rukoushuoneeksi. == Historia == Korpiselän vuonna 1851 perustetulleLaukkanen & Rinno 1997, s. 167. rukoushuonekunnalle rakennettiin valtion varoin kirkko vuonna 1890.Laukkanen & Rinno 1997, s. 168. Kirkkorakennus oli suorakaiteen muotoinen pitkäkirkko, jonka toisessa päässä oli muuta rakennusta matalampi sakaristo ja toisessa päässä pieni eteinen.Laukkanen & Rinno 1997, s. 169. Kirkossa ei ollut kellotornia, kelloja, lehtereitä eikä urkuja.Koponen 1999, s. 82. Kirkon katto oli leveäräystäinen satulakatto, jonka sivujen molemmissa päissä oli päätykatteet. Päätykatteiden kohdilla oli korkeammat ikkunat, joiden yläpäissä toistui päätykatteiden muoto. Näiden korkeampien ikkunoiden välissä oli molemmilla puolilla neljän kapeamman ja matalamman ikkunan ryhmät. Kirkon hirsiseinät oli ulkoa vuorattu vaakalaidotuksella.Laukkanen & Rinno 1997, s. 170. Sisäpuolelta kirkon seinät olivat hirsipintaiset. Sisäkatto oli laudoitettu satulakaton muotoisesti ja koristeelliset kattotuolit olivat esillä. Alttarin vasemmalla puolella oli saarnatuoli, jonne oli käynti sakaristosta, ja sakariston ovi oli puolestaan alttarin oikealla puolella. Kirkon alttaritaulun aiheena oli Kristuksen kirkastuminen, ja sen oli vuonna 1911 maalannut paikkakuntalainen taiteilija ja myöhempi taidehistorian professori Onni Okkonen. Kirkkoa suunniteltiin laajennettavaksi eteisen paikalle rakennettavalla kellotornilla ja kirkkosaliin lisättävällä urkuharmonin lehterillä. Laajennukset suunnitteli H. J. Pesonen vuosina 1926–29, ja opetusministeriö vahvisti piirustukset vuonna 1938, mutta rakennustöitä ei ehditty aloittaa ennen talvisotaa. == Kirkon kohtalo == Korpiselän kirkonkylä kirkkoineen jäi ehyenä Moskovan rauhassa 1940 Neuvostoliiton puolelle vain parin kilometrin päähän Suomen uudesta rajasta. Korpiselän kirkko säilyi myös jatkosodan takaisinvaltauksesta 1941. Jatkosodan aikana kotiseudulleen palanneet korpiselkäläiset korjasivat kirkon alttarin, saarnastuolin portaat, ja kirkkoon tehtiin lisäksi kymmenen kappaletta viisimetrisiä irtopenkkejä.Kansonen, Mervi: Luterilaisten seurakuntien evakkotiet. Teoksessa Laukkanen & Rinno 1997, s. 478. Vuonna 1944 alue evakuoitiin uudelleen ja kirkko oli jätettävä. Korpiselän Suomen puolelle jääneeseen Hoilolan kylään valmistui Hoilolan rajaseutukirkko vuonna 1949, ja sinne sijoitettiin Korpiselän kirkosta evakuoitu ehtoolliskalusto, harmoni ja messukasukka. Vuonna 2008 kirkko oli edelleen pystyssä, mutta korjaamattomassa kunnossa. == Lähteet == * * === Viitteet === Luokka:Korpiselän kirkkorakennukset Luokka:Suomen puukirkot
Saint-François

Saint-François () on Saint Lawrencen jokeen kuuluva pitkänomainen järvi, joka sijaitsee Québecin ja Ontarion provinsseissa lähellä Yhdysvaltojen rajaa. Se on 50 kilometriä pitkä, 4,7 kilometriä leveä ja keskimäärin 6 metriä syvä. Järvi saa lähes kaiken vetensä Ontariojärvestä ja virtaa koko leveydeltään kohti koillista. Järven ylä- ja alajuoksulle on rakennettu useita patoja ja vesivoimalaitoksia, jotka säätelevät sen pinnankorkeutta. Erityisen paljon järven hydrologiaan on vaikuttanut vuonna 1932 käynnistetty Beauharnois’n vesivoimalaitos, jonka vaikutuksesta sen vedenpinta nousi 40 senttimetriä. Samalla järven tulvavaihtelut vähenivät ja sedimentaatiodynamiikka muuttui, mikä johti sitä ympäröivän tulvatasangon pienentymiseen ja luonnon köyhtymiseen. Saint-François’n alkupäässä on useita saaria ja laajoja, monimuotoisia kosteikoita, joiden turvaamiseksi on perustettu suojelualueita. Järven ympäristössä ei ole suuria teollisuuslaitoksia, mutta sinne valuu jonkin verran päästöjä Cornwallin ja Massenan kaupungista. Vielä 1970-luvulla järven vesi oli kuitenkin huomattavasti likaisempaa kuin nykyisin. == Lähteet == Luokka:Ontarion järvet Luokka:Québecin järvet Luokka:Saint Lawrencen vesistö
Johan Fredrik Wallenius

Johan Fredrik Wallenius (14. elokuuta 1765 Turku − 12. tammikuuta 1836 Turku) oli suomalainen lääkäri, kanslianeuvos ja kaunopuheisuuden professori. == Elämäkerta == Johan Walleniuksen vanhemmat olivat Martin Johan Wallenius ja Renata Frostera (vihitty Turussa 24. kesäkuuta 1764). Isä toimi Turun Akatemian matematiikan professorina. Johan Walleniuksesta leivottiin ylioppilas 12-vuotiaana 1777 ja filosofian kandidaatti viittä vuotta myöhemmin. Filosofian maisteri hänestä tuli samana vuonna. Hänen tohtorin väitöksensä käsitteli pettua: sen olemusta ja käyttöä. Väitöksen ohjasi professori Carl Niclas Hellenius. Wallenius opiskeli sitten lääketiedettä Tukholmassa. 20-vuotiaana vuonna 1785 hän oli lääketieteen lisensiaatti. Vuonna 1786 hän sai erikoisluvalla lääketieteen tohtorin oppiarvon. Wallenius ryhtyi lääkäriksi toimien Hämeen piirilääkärinä ja myöhemmin Uudenmaan piirilääkärinä. Toisinaan hän työskenteli myös sotilaslääkärinä. Vuonna 1799 Wallenius nimitettiin Suomen Talousseuran sihteeriksi Turkuun. Vuonna 1800 Turun Akatemia valitsi hänet kasvitieteen demonstraattoriksi ja lääketieteen apulaiseksi. Näihin aikoihin hän kiinnostui kielten opiskelusta. Henrik Gabriel Porthanin kuoltua nimitettiinkin Wallenius vuonna 1805 akatemian kaunopuheisuuden professoriksi. Wallenius laati useita väitöskirjoja, kaikki latinaksi. Akatemiatyöskentelyn lisäksi Wallenius teki ansiokkaan päivätyön yhteiskunnallisissa asioissa. Hän muun muassa toimitti Åbo Allmänna Tidningiä 1810–1814 ja yksin Åbo Tidningaria vuosina 1828–1836. Kanslianeuvokseksi hänet nimitettiin 1822. Turun palon jälkeen akatemia muutti Helsinkiin, mutta Wallenius ei. Vuonna 1810 Wallenius ohjasi P. U. F. Sadelinin väitöksen Fauna Fennica sive Enumeratio Animalium, quae alit terra Finlandiae Insulaeque ei adjacentes. Gustaf Aminoff julkaisi vuonna 1827 ensimmäinen suomalaista aatelia koskevan selvityksen Finska adelns och riddarhusets historia Johan Walleniuksen ohjauksessa.Suomen Sukututkimusseuran blogi Johan Fredrik Wallenius kuoli Turussa naimattomana vesipöhöön 12. tammikuuta 1836 ja haudattiin 27. tammikuuta 1836.Suomen Sukututkimusseuran Turun ruotsalaisen seurakunnan haudattujen luettelo == Lähteet == * === Viitteet === Luokka:Suomalaiset lääkärit Luokka:Suomalaiset ornitologit Luokka:Turun akatemian professorit Luokka:Turun akatemian rehtorit Luokka:Vuonna 1765 syntyneet Luokka:Vuonna 1836 kuolleet Luokka:Suomalaiset professorit
Yhdystie 4557

Yhdystie 4557 on kaksikaistainen yhdystie, joka vie Joroisista Varkauteen. Tie oli osa valtatietä 5 vuoteen 2005 asti, kunnes Joroisten ja Varkauden välille valmistui osittain nelikaistainen tie ja osittain keskikaiteellinen ohituskaistatie. 4557 5 luokka:Joroisten liikenne Luokka:Varkauden liikenne
Total Doom

Total Doom cd on crust punk -yhtye Doomin kokoelmalevy, joka sisältää yhtyeen kaksi ensimmäistä LP:tä. Total Doom kuuluu tunnetuimpiin crust punk julkaisuihin. == Cd:n kappaleet == Bury The Debt - Not The Dead #"Relief, Pt. 2" #"Police Bastard" #"Diseased" #"Circles" #"A Means to an End" #"Sick Joke '89" #"No Thought" #"Black Monday" #"Nazi Die" #"Agree to Differ" #"War on Our Doorstep" #"Bury the Debt" #"Life in Freedom" #"Days Go By" #"Sold Out Scene" #"Free Yourself" War Crimes (Inhuman Beings) #"Confusion" #"Life Lock" #"Slave to Convention" #"A Dream to Come True" #"Drowning in the Mainstream" #"Same Mind" #"Relief" #"After the Bomb" #"Stop-Gap" #"Scared" #"Sick Joke" #"Natural Abuse" #"Exploitation" #"Beat the Boss" #"Money Drug" #"Fear of the Future" #"No Religion" #"Phobia for Change" #"Multinationals" #"Obscenity" #"War Crimes" == Yhtyeen kokoonpano == *Tony 'Stick' Dickens - rummut *Pete Nash - basso *Jon Pickering - laulu *Brian Talbot - kitara Luokka:Vuoden 1989 albumit Luokka:Brittiläiset grindcorealbumit
Mark Schultz (painija)

Mark Philip Schultz (s. 26. lokakuuta 1960 Palo Alto, Kalifornia) on yhdysvaltalainen entinen painija, joka voitti 82 kg -sarjan vapaapainissa olympiakultaa Los Angelesissa 1984. Schultz kilpaili samassa sarjassa myös seuraavissa kesäolympialaisissa Soulissa 1988, mutta jäi mitaleitta sijoittuen kuudenneksi.Mark Schultz Biography and Olympic Results | Olympics at Sports-Reference.com Painin maailmanmestaruuskilpailuissa Schultz voitti kultamitalit 82,0 kg -sarjan vapaapainissa vuosina 1985 ja 1987. Vuoden 1983 maailmanmestaruuskilpailuissa hän oli jäänyt samassa sarjassa seitsemännelle sijalle. Hänen veljensä oli painija Dave Schultz, joka ammuttiin kuoliaaksi vuonna 1996. Schultz valittiin National Wrestling Hall of Fameen vuonna 1995.The National Wrestling Hall of Fame & Museum == Elokuva == Schultzin veljesten ja Dave Schultzin ampuneen John Du Pontin tarinasta tehtiin vuonna 2014 elokuva Foxcatcher. Viisi Oscar-ehdokkuutta saaneessa elokuvassa Mark Schultzia näytteli Channing Tatum. == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1960 syntyneet Luokka:Elävät henkilöt
Mark Schultz

Mark Schultz voi viitata seuraaviin henkilöihin: * Mark Schultz (s. 1970), muusikko * Mark Schultz (s. 1960), painija * Mark Schultz (s. 1955), sarjakuvataiteilija
Lyijysulfidi

Lyijysulfidi (PbS) on lyijy- ja sulfidi-ionien muodostama epäorgaaninen ioniyhdiste. Ainetta käytetään elektroniikkateollisuudessa, analyyttisessä kemiassa ja lasitteiden valmistuksessa. Tärkein lyijymineraali lyijyhohde on kemialliselta koostumukseltaan lyijysulfidia. == Ominaisuudet == Huoneenlämpötilassa lyijysulfidi on mustia kuutiomaisia kiteitä, jotka liukenevat veteen hyvin huonosti. Vahvat hapot kuten suolahappo ja typpihappo liuottavat sen, mutta samalla lyijysulfidi hajoaa rikkivedyksi ja typpihappoa käytettäessä rikiksi. Lyijysulfidi on fotokonduktiivinen eli muuttuu säteilykvantin vaikutuksesta sähköä johtavaksi == Valmistus == Lyijysulfidia voidaan valmistaa lyijymetallin ja kuuman rikkihöyryn välisellä reaktiolla. :Pb + S → PbS Toinen tapa on valmistaa yhdistettä on saostaa se rikkivedyn avulla jostain lyijyioneja sisältävästä liuoksesta. Tätä reaktiota käytetään myös analyyttisessä kemiassa osoittamaan lyijy- tai sulfidi-ionien läsnäolo. :Pb2+(aq) + S2-(aq) → PbS(s) == Käyttö == Lyijysulfidia käytetään sen fotokemiallisten ominaisuuksien vuoksi fotokonduktiivisissä kennoissa, infrapunailmaisimissa ja transistoreissa. Lisäksi sitä voidaan käyttää muun muassa lasitteissa. lyijyväriaineiden valmistuksessa ja öljynjalostuksessa tiolien poistamisessa käytettävänä katalyyttinä. Lyijyhohteesta eli mineraalina esiintyvästä lyijysulfidista valmistetaan lyijyä. Prosessin ensimmäisessä vaiheessa sulfidi-ionit hapetetaan hapen avulla rikkidioksidiksi, minkä jälkeen samalla muodostunut lyijy(II)oksidi pelkistetään lyijyksi hiilen avulla. :2 PbS + 3 O2 → 2 PbO + 2 SO2 :PbO + C → Pb + CO == Lähteet == == Aiheesta muualla == *Toxin and Toxin Target Database (T3DB): Lead sulfide Luokka:Myrkylliset kemikaalit Luokka:Sulfidit Luokka:Lyijy-yhdisteet
Helsingin Ekonomit

Helsingin Ekonomit ry on Uudellamaalla toimiva ekonomien verkosto. Yhdistyksellä on hieman yli 17 000 jäsentä ja se on Suomen Ekonomit - Finlands Ekonomer:n suurin jäsenyhdistys; yli puolet koko järjestäytyneestä ekonomikunnasta on Helsingin Ekonomien jäseniä. Yhdistys järjestää toimintaa, joka mahdollistaa jäsenten ekonomiosaamisen kehittämisen, ylläpidon ja jakamisen sekä verkostoitumisen muiden ekonomien kanssa. Yhdistyksen tavoitteena on edistää ekonomien osaamista, hyvinvointia ja menestystä työelämässä. == Historia == Helsingin ekonomien yhdistys perustettiin vuonna 1935 edistämään kauppakorkeakoulun käyneiden yhteistä toimintaa. Maaliskuun 21. päivänä 1935 joukko kauppakorkeakoulututkinnon suorittaneita kokoontui Hotelli Helsinkiin perustamaan omaa yhdistystä. Pitkään suunniteltu yhdistys sai perustavassa kokouksessa säännöt ja nimekseen Ekonoomiyhdistys. Yhdistyksen sääntöjen mukaan sen tarkoituksena oli ”koota kauppakorkeakoulun käyneet valvoman yhteisiä pyrintöjä ja edistämään taloudellisten kysymysten harrastusta ja kauppakorkeakoulun ylioppilaskunnan pyrintöjä.” 1940-luvun lopulla alettiin keskustella Ekonomiyhdistysten liitosta, kun pääkaupunkiseudun ulkopuoliset paikallisosastot olivat tyytymättömiä omiin toimintamahdollisuuksiinsa. Vuoden 1950 lopulla päätettiinkin perustaa Ekonomiliitto ja Ekonoomiyhdistyksen nimi vaihdettiin Helsingin Ekonomit ry:ksi. == Tapahtumat == Helsingin Ekonomit järjestää vuosittain yli 200 tapahtumaa, joissa kohtaa yli 9 000 jäsentä. Luennoijina tapahtumissa toimivat eri alojen asiantuntijat ja yhteiskunnan vaikuttajat. Tapahtumatarjonnasta löytyy myös kulttuuri- ja virkistystoimintaa. Yhdistyksen 17 kerhoa järjestävät pääosan tapahtumista. Tapahtumiin voivat osallistua kaikki Helsingin Ekonomien. Suurin osa tapahtumista on avoimia myös Aalto-yliopiston kauppakorkeakoulussa opiskeleville KY ry:n jäsenille. == Kerhot == Helsingin Ekonomien ensimmäiset kerhot, Ekonominaiset ja Liikkeenjohdon kerhot, perustettiin jo 1940-luvun taitteessa. Nykyiset kerhot ovat Business Partners, Digiekonomit, Ekonominaiset, Ekonomiyrittäjät, Finanssiekonomit, Julkishallinnon Ekonomit, Järjestöekonomit, Kansainväliset Ekonomit, Kehonkohentajat, Konsuliklubi, Laskentaekonomit, Liikkeenjohdon kerho, Markkinointiekonomit, Nuoret Ekonomit, Päiväklubi, Vaikuttajaekonomit ja Viestintäekonomit. == Lähteet == *www.helsinginekonomit.fi * www.ekonomit.fi * www.kyweb.fi Luokka:Suomen Ekonomit
Leibniz (täsmennyssivu)

Leibniz voi tarkoittaa: * Gottfried Leibniz (1646–1716), saksalainen filosofi ja matemaatikko * Gottfried Wilhelm Leibniz -palkinto, tiedepalkinto * Leibnizin laki, filosofiaan liittyvä periaate * Leibnizin lause, matematiikassa ehto vuorottelevien sarjojen suppenemiselle ==Katso myös== *Leibnitz, täsmennyssivu
Stadion Gdańsk

Stadion Gdańsk (kaupallinen nimi Polsat Plus Arena Gdańsk, vuosina 2010–2015 PGE Arena Gdańsk) on jalkapallostadion Gdańskin kaupungissa Pohjois-Puolassa. Stadion avattiin heinäkuussa 2011 ja sen rakennuskustannukset olivat noin 160 miljoonaa euroa (noin 670 miljoonaa złotya). Stadion oli nimetty vuosina 2010–2015 puolalaisen energiayhtiö Polska Grupa Energetycznan mukaan, joka maksoi nimeämisestä noin 8,5 miljoonaa euroa (35 miljoonaa złotya). Marraskuussa 2015 stadion on nimetty energiayhtiö Energan mukaan, joka maksoi nimeämisestä 22,5 miljoonaa złotya (noin 5,2 miljoonaa euroa). Stadion oli yksi vuoden 2012 jalkapallon EM-kilpailujen pelipaikoista. Stadionilla oli tarkoitus pelata vuoden 2020 Eurooppa-liigan finaali, mutta se siirrettiin koronaviruspandemian takia Kölnin RheinEnergieStadionille. Gdanskissa on kuitenkin tämän korvauksena tarkoitus pelata vuoden 2021 Eurooppa-liigan finaali. ==Lähteet== Luokka:Puolan jalkapallostadionit Luokka:Gdańskin urheilu
Belgia talviolympialaisissa 1932

Belgia osallistui Lake Placidin talviolympialaisiin 1932 viiden hengen joukkueella. Neljän mieskelkkailijan ja yhden naistaitoluistelijan joukkue ei yltänyt mitaleille. Belgialaisten paras sijoitus oli taitoluistelija Yvonne de Lignen kuudes sija. Vanhin belgialainen urheilija näissä olympialaisissa oli 42-vuotias rattikelkkailija Louis Van Hege, joka oli voittanut Antwerpenin vuoden 1920 kesäolympialaisista olympiakultaa jalkapallossa. Nuorin urheilija Belgian joukkueessa taasen oli taitoluistelija Yvonne de Ligne, joka oli tuolloin 24-vuotias. ==Joukkue== === Rattikelkkailu=== Kelkka Urheilijat Laji 1. lasku 2. lasku 3. lasku 4. lasku Yhteensä Aika Sija Aika Sija Aika Sija Aika Sija Aika Sija I Max Houben Louis Van Hege Kahden miehen kelkka 2.17,68 9. 2.14,90 9. 2.10,90 8. 2.09,62 9. 8.53,10 9. II Christian Hansez Jacques Maus Kahden miehen kelkka 2.17,01 8. 2.16,74 10. 2.13,59 11. 2.13,81 11. 9.01,15 10. === Taitoluistelu=== Urheilija Laji Lyhyt- ohjelma Vapaa- ohjelma Sijoitus- pisteet Pisteet Sijoitus Yvonne de Ligne Naisten yksinluistelu 6. 6. 45 1942,5 6. == Lähteet == * Belgium at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Karjalankosken kanava

Karjalankosken kanava on Vuoksen vesistöön kuuluva itsepalvelukanava, joka sijaitsee Kuopiossa Juankosken taajaman läheisyydessä Karjalankosken voimalaitoksen vieressä. Kanava kuuluu Nilsiän reittiin yhdessä Juankosken ja Lastukosken kanavien kanssa. Kanava valmistui vuonna 2002. Sulun pudotuskorkeus on noin 6,5 metriä. Se oli maksimikorkeus, minkä voi toteuttaa yhdellä sululla. Kanavan ylittävän kiinteän sillan alikulkukorkeus on 8 metriä. Sulkuportit ovat tyypiltään teräksisiä salpausportteja joiden koneistot ovat sähköhydraulisia. Sulun tyhjentyessä vesi johdetaan pois alaporttien tyhjennysluukkujen kautta mutta sulun täyttö tapahtuu sulun pohjassa olevien tunneleiden kautta. Tätä tekniikkaa käytettäessä sulkukammion vesi ei aaltoile eikä sulun pituussuuntaista virtausta synny. Veden korkeuden muutos myös tapahtuu selvästi nopeammin kuin luukkuperiaatteella toimivissa kanavissa. Samaa periaateratkaisua sovellettiin aiemmin myös mm. Neiturin, Kiesimän ja Kerkonkosken kanavissa. Kanavan etävalvonta suoritetaan Heinävedellä sijaitsevalta Varistaipaleen kanavalta. Karjalankosken, Juankosken ja Lastukosken kanavien käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. == Lähteet == ==Aiheesta muualla== *Väylävirasto - Karjalankosken kanava * Suomen kanavat – Karjalankoski Luokka:Kuopion kanavat Luokka:Juankosken rakennukset ja rakennelmat Luokka:Nilsiän reitin valuma-alue
Juankosken kanava

Juankosken kanava on Vuoksen vesistöön kuuluva itsepalvelukanava, joka sijaitsee Kuopion Juankosken keskellä. Kanava kuuluu Nilsiän reittiin yhdessä Lastukosken ja Karjalankosken kanavien kanssa. Kanava valmistui vuonna 2002. Sulun pudotuskorkeus on noin 6 metriä. Kanavan ylittää kolme kiinteää siltaa, joiden alikulkukorkeudet ovat 8 metriä. Juankosken kanavalla liikennettä oli vuonna 2019 heinäkuun loppuun mennessä ollut vajaa 500 sulutusta. Vuonna 2020 sulutuksia on tehty samassa ajassa lähes 900. Sulkuportit ovat tyypiltään teräksisiä salpausportteja joiden koneistot ovat sähköhydraulisia. Sulun tyhjentyessä vesi johdetaan pois alaporttien tyhjennysluukkujen kautta mutta sulun täyttö tapahtuu sulun pohjassa olevien tunneleiden kautta. Tätä tekniikkaa käytettäessä sulkukammion vesi ei aaltoile eikä sulun pituussuuntaista virtausta synny. Veden korkeuden muutos myös tapahtuu selvästi nopeammin kuin luukkuperiaatteella toimivissa kanavissa. Samaa periaateratkaisua sovellettiin aiemmin myös mm. Neiturin, Kiesimän ja Kerkonkosken kanavissa. Kanavan etävalvonta suoritetaan Heinävedellä sijaitsevalta Varistaipaleen kanavalta. Juankosken, Karjalankosken ja Lastukosken kanavien käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. == Lähteet == ==Aiheesta muualla== *Väylävirasto - Juankosken kanava * Suomen kanavat – Juankoski Luokka:Kuopion kanavat Luokka:Juankosken rakennukset ja rakennelmat Luokka:Juankoski (kaupunginosa) Luokka:Nilsiän reitin valuma-alue
Jeff Blatnick

Jeffrey Carl ”Jeff” Blatnick (26. heinäkuuta 1957 Niskayuna, New York – 24. lokakuuta 2012 Schenectady, New York) oli yhdysvaltalainen painija. Hän voitti olympiakultaa Los Angelesissa vuonna 1984 yli 100 kg -sarjan kreikkalais-roomalaisessa painissa.Jeff Blatnick Biography and Olympic Results | Olympics at Sports-Reference.com Muiden yhdysvaltalaisurheilijoiden tavoin Blatnick ei voinut kilpailla vuoden 1980 olympialaisissa, koska Yhdysvallat boikotoi niitä Neuvostoliiton miehitettyä Afganistanin. Vuosien 1980 ja 1984 kesäolympialaisten välillä hän sairasti Hodgkinin lymfoomaa, jonka vuoksi hänen pernansa poistettiin.Cortland Standard.net: Speaker tells Homer students to keep improving Maailmancupissa Blatnick paini sarjassaan toiseksi vuonna 1980 ja kolmanneksi vuonna 1987. Juniorien MM-pronssia hän saavutti vuonna 1977.Blatnick, Jeffrey (USA) Blatnick vetäytyi kilpauraltaan sairautensa uusiuduttua. Vuoden 1988 kesäolympialaisissa hän toimi kommentaattorina televisiossa.HickokSports.com - Biography - Jeff Blatnick Blatnick toimi sittemmin muun muassa motivaatiopuhujana, valmentajana ja Ultimate Fighting Championshipin kommentaattorina vuosina 1994–2001. Hän kuoli 55-vuotiaana lokakuussa 2012 sydänleikkauksen komplikaatioihin. == Lähteet == * Blatnick, Jeffrey (USA) iat.uni-leipzig.de === Viitteet === == Aiheesta muualla == * Jeff Blatnick National Wrestling Hall of Fame and Museumin sivuilla Luokka:Yhdysvaltalaiset kreikkalais-roomalaisen tyylin painijat Luokka:Yhdysvaltalaiset olympiavoittajat Luokka:Vuonna 1957 syntyneet Luokka:Vuonna 2012 kuolleet
Ketveleen kanava

Ketveleen kanava on Rantasalmella sijaitseva kanava, joka valmistui 1997. Kanava yhdistää Haukiveden Raudanveteen. Kanava on 250 metriä pitkä ja siinä on yksi itsepalvelusulku jonka pituus on 25,0 metriä, leveys 5,0 metriä ja syväys 1,6 metriä. Sulun putouskorkeus on vain 0,1 metriä joten sulkuportteja voidaan pitää usein avoinna. Suomen kanavat - Ketvele == Lähteet == == Aiheesta muualla == * Rantasalmen kunnan sivut Luokka:Suomen kanavat Luokka:Iisalmen reitin valuma-alue Luokka:Haukivesi Luokka:Rantasalmen liikenne Luokka:Rantasalmen rakennukset ja rakennelmat
Show Me Your Soul

Show Me Your Soul on Red Hot Chili Peppersin kappale, joka esiintyi ensimmäisen kerran singlen Taste the Pain b-puolena vuonna 1989. Kappale tunnetaan paremmin elokuvan Pretty Woman -soundtrackina. Kappale on myös Red Hot Chili Peppersin toisen singlen (Knock Me Down) b-puoli. Singlenä kappale julkaistiin vuonna 1992. Soundtrackin promo menestyi hyvin, ollen kymmenes Alternative Songs -musiikkilistalla Sijoitus Alternative Songs-listalla Kappale löytyy myös bändin vuonna 1992 ilmestyneeltä What Hits!?-kokoelmalevyltä ja on myös saman albumin DVD-versiossa. Kappaleesta tehtiin myös musiikkivideo vuonna 1990. Video on hyvin samankaltainen singlen Higher Ground musiikkivideon kanssa. ==Lähteet== Luokka:Vuoden 1990 kappaleet Luokka:Red Hot Chili Peppersin kappaleet
Vuos10nen

Vuos10nen on Heiniksen ja Ezkin 1. joulukuuta 2010 julkaistu yhteisalbumi. Se julkaistiin Yellowmic Recordsin kautta. Albumin on tuottanut kokonaisuudessaan Ezk ja sen kannen on tehnyt Heikki Kuula. == Kappaleet == # Hylkiöt sylkee # Ohi # Leikkipyssyt # Katso myös # Miinaharava # Saatanan saatana # Talo vasemmalta # Jäähy (mukana Matinpoika) # Mg. # Saanko sanoo ? # Huomautus # Katku # Kolehti (mukana Heikki Kuula) # Oikea tapa asioida # Kummisetä (mukana Jarjar Purkki) # Sattu & tapahtu # Yks yli (Puu kaatuu) (mukana Juno) # Sanasi anna (Lupaa) # Kissa pöydällä # Osanotto + Omat takas (mukana O to the P & Jiipee) Luokka:Heiniksen albumit Luokka:Vuoden 2010 albumit
Anders Wanochius

Anders Wanochius (sukunimi vuoteen 1675 Liuhander; 10. marraskuuta 1651 Tyrvää – 16. maaliskuuta 1700 Turku) oli suomalainen Turun Akatemian fysiikan, käytännöllisen filosofian ja teologian professori. == Elämäkerta == Wanochiuksen vanhemmat olivat Liuhalan Knuutilan ratsutilan omistanut valtiopäivämies Jakob Johansson ja Margareta Henriksdotter. Wanochius kävi Porin triviaalikoulua ja valmistui ylioppilaaksi Turussa 1669 kirjautuen samana vuonna opiskelemaan Turun Akatemiaan. Kotivuori, 2005 Hän jatkoi opiskelua Uppsalan yliopistossa ja väitteli siellä 1675. Hän jatkoi opintoja Turussa, missä väitteli 1678. Priimusmaisteri hänestä tuli marraskuussa 1679. Tämän jälkeen hän työskenteli yliopistossa muun muassa akatemian sihteerinä. Akatemia nimitti hänet käytännöllisen filosofian ja historian professoriksi 1681 ja jumaluusopin professoriksi 1694.Wanochius, Andreas Jacobi, Tyrvensis 2021. – Ylioppilasmatrikkeli 1640–1852 Wanochius oli Turun akatemian rehtori 1689–1690, Turun tuomiokapitulin jäsen 1682–1700 ja Paimion kirkkoherra 1689–1694 sekä Naantalin ja Raision kirkkoherra vuodesta 1694. Wanochius julkaisi tutkimuksia teologian, teoreettisen filosofian, oikeustieteen ja luonnontieteiden alalta. Hän ohjasi suuren määrän väitöskirjoja, joista Erik Humblan väitös vuonna 1682 (De Halcyone) oli akatemian ensimmäinen lintuja käsittelevä.Suomen lintutieteen synty. Turun Akatemian aika. Lehikoinen & Lemmetyinen & Vuorisalo & Kivistö. Turku 2009. Sivut 69–70, 388–389. Teos Google Booksissa. Viitattu 21.2.2020. Se on julkaistu myös suomeksi.Lehikoinen ym., 2009 Wanochiuksen ensimmäinen puoliso Susanna Juliana oli professori Enevald Svenoniuksen tytär, joka kuoli 1697.Kyläkoski, Kaisa 2009: Flachsenius, muistiinpanoja, s. 40 Leskeksi jäätyään Wanochius nai Elsa Flachseniuksen, professori Jacob Flachseniuksen tyttären. Hänen tyttärensä Hedvig Margareta Wanochius ensimmäisestä avioliitosta avioitui runoilija ja kirkkoherra Henrik Liliuksen kanssa.https://kansallisbiografia.fi/paimenmuisto/henkilo/1454 Anders Wanochius on haudattu Turun tuomiokirkon kuoriin.Anders Wanochius – Turun hiippakunnan paimenmuisto 1554–1721 SKS Biografiakeskus == Lähteet == * * Lehikoinen, Esa ym.: Suomen lintutieteen synty – Turun Akatemian aika. Faros, Turku 2009. ISBN 978-952-5710-04-5 === Viitteet === Luokka:Turun akatemian professorit Luokka:Turun akatemian rehtorit Luokka:Suomalaiset papit Luokka:Suomalaiset ornitologit Luokka:Vuonna 1651 syntyneet Luokka:Vuonna 1700 kuolleet Luokka:Suomalaiset professorit
Tilapäinen taideteos

Tilapäinen taideteos on rap-artisti Heiniksen, Heinähattu -nimellä julkaistu, ensimmäinen studioalbumi. Sen julkaisi Yellowmic Records 10. kesäkuuta 2005. == Kappaleet == # Intro # Sisäpiirijulkkis # Media # Huipulla huimaa # Kaikki lyö (mukana Re-Tale/Epidemia) # Matkalla Helsinkiin # Joskus (mukana Ulpu) # Lennä # Kaikki oli viatont (mukana Heikki Kuula) # Arvot ja ajatukset (mukana Vastis) # Souda & huopaa (mukana Pyhimys) # Leikin lopun alku == Biitit == * Bleakk & Pyhimys: 1 * Ezk: 2, 8 * Verbaali & AjL: 3 * Heinis: 4 * Goran: 5, 6, 7, 12 * Heikki Kuula & Pyhimys: 9 * Roitzu: 10 * Kasvoton: 11 Luokka:Vuoden 2005 esikoisalbumit Luokka:Heiniksen albumit Luokka:Bleakkin tuottamat albumit
Atlantin historia

Atlantin historia on historiatieteen osa-alue, joka tarkastelee Atlantin valtameren merkitystä ihmiskunnan historiassa. Atlantin poikki ovat kulkeneet ihmiset, raaka-aineet ja aatteet, ja valtamerellä on ollut merkittävä taloudellinen ja geopoliittinen asema. Atlantin historian katsotaan alkaneen löytöretkistä, jolloin valtameren itä- ja länsirannikon välinen vuorovaikutus alkoi. Viikingit purjehtivat aikoinaan Norjasta ja Tanskasta Britanniaan ja Ranskan rannikolla sijaitsevaan Normandiaan. He purjehtivat myös Pohjois- Amerikan rannikolle. Eteläisemmällä Atlantilla Eurooppalaiset tekivät löytöretkiä Kolumbuksesta alkaen ja monet löytöretkistä tehtiin 1400-1600-luvuilla. Kompassin keksiminen helpotti merenkulkua, minkä jälkeen italialaiset löysivät reitin Kanarian saarille ja portugalilaiset löysivät aikaisemmin unohtamansa reitin Azoreille uudestaan. Suurten löytöretkien aikana portugalilainen Vasco da Gama löysi meritien eteläisen Afrikan ympäri Intiaan. == Lähteet == *
Kolmenkesken

Kolmenkesken (alkuperäiseltä nimeltä Threesome) on yhdysvaltalainen Andrew Flemingin ohjaama vuonna 1994 valmistunut elokuva. Elokuvan tuotti Motion Picture Corporation of America. Pääosissa ovat Lara Flynn Boyle ja Stephen Baldwin. == Juoni == Kun Alex (Lara Flynn Boyle) saapuu opiskelemaan Kalifornian yliopiston, hän joutuu asuntolassa maskuliiniselta kuulostavan nimensä takia asumaan huoneeseen jossa asuu ennestään kaksi miestä, Stuart (Stephen Baldwin) ja Eddy (Josh Charles). Kun he ovat asuneet jonkin aikaa yhdessä Alex ihastuu Eddyyn, joka kuitenkin kertoo olevansa ihastunut Stuartiin. Stuart taas olisi kiinnostunut Alexista, joka taas ei ole kiinnostunut hänestä. == Näyttelijät == Lähde: Viitattu 19.7.2022. == Katso myös == * X-sukupolvi == Lähteet == == Aiheesta muualla == * * Luokka:Vuoden 1994 yhdysvaltalaiset elokuvat Luokka:Yhdysvaltalaiset eroottiset elokuvat
Stephen Baldwin

Stephen Andrew Baldwin (s. 12. toukokuuta 1966) on yhdysvaltalainen näyttelijä ja ohjaaja. Hän on Baldwinin veljeksistä nuorin: muita ovat Alec, William ja Daniel Baldwin. == Filmografia == * Sodan peto (The Beast of War, 1988) – Anthony Golikov * Pääteasema Brooklyn (Last Exit to Brooklyn, 1989) – Sal * Syntynyt 4. heinäkuuta (Born on the Fourth of July, 1989) – Billy Vorsovich * Crossing the Bridge (1992) * Posse (1993) – Jimmy J. 'Little J' Teeters * Katkeraa satoa (Bitter Harvest, 1993) * Kolmenkesken (Threesome, 1994) * Kahdeksan sekuntia (8 Seconds, 1994) * Kohtalon peliä (A Simple Twist of Fate, 1994) – Tanny Newland * Pienet piirit (Mrs. Parker and the Vicious Circle, 1994) – Roger Spalding * Kirottu paratiisi (New Eden, 1994) * Epäillyt (The Usual Suspects, 1995) – Michael McManus * Fall Time (1995) * Dead Weekend (1995) – Weed * Under the Hula Moon (1995) – Buzzard Wall * Bio-Dome – kuvulla kaaliin (Bio-Dome, 1996) * Hurja pako (Fled, 1996) * Crimetime (1996) * Sub Down – Take the Dive (Sub Down, 1997) * Sekopäät (Half Baked, 1998) – McGayver Smoker * Scar City (1998) * Karpaasikyttä (One Tough Cop, 1998) * Mr. Murder (1998) * Villi viikonloppu (Friends & Lovers, 1999) * Sex Monster (The Sex Monster, 1999) – Murphy * Paha jo syntyessään (Absence of the Good, 1999) * Xchange (2000) * Trendimesta (Table One, 2000) * Kuoleman viettelys (Mercy, 2000) – mekaanikko * Flintstones – Viva Rock Vegas (The Flintstones in Viva Rock Vegas, 2000) – Barney Rubble * Vaaran oikotie (Cutaway, 2000) – agentti Victor Cooper * Zebra Lounge (2001) – Jack Bauer * Väkivallan varjo (Protection, 2001) * Dead Awake (2001) – Desmond Caine * Lämäri 2 (Slap Shot 2: Breaking the Ice, 2002) – Sean Linden * Kilpajuoksu kuoleman kanssa (Greenmail, 2002) – Scott Anderson * Intohimon verkossa (Spider's Web, 2002) * Vaaran merkit (Silent Warnings, 2003) * Lost Treasure (2003) – Bryan McBride * Firefight (2003) – Wolf * Saaren vangit (Shelter Island, 2003) * Target (2004) * Six (Six: The Mark Unleashed, 2004) – Luke * Bound by Lies (2005) – Max Garrett * The Snake King (2005) – Matt Ford * Midnight Clear (2006) – Lefty * Jesse Stone: Night Passage (2006) – Joe Genest * Earthstorm (2006) – John Redding * Dark Storm (2006) – Daniel Gray * The Genius Club (2006) – Rory Johnson * Harpies (2007) – Jason * The Flyboys (2008) – Silvio Esposito * Shark in Venice (2008) – David Franks * Shoot the Duke (2009) – Max Rockinsky * Let the Game Begin (2010) – David Carroll == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Amerikanenglantilaiset Luokka:Vuonna 1966 syntyneet Luokka:Elävät henkilöt
Kaj Wallin

Kaj ”Kaiju” Wallin (s. 28. syyskuuta 1945) on suomalainen basisti. Hän soitti The Islanders -yhtyeessä vuosina 1962–1965 ja sen hajottua Jormasissa 1965–1965. Vuosina 1966–1967 Wallin toimi freelance- ja studiomuusikkona soittaen muun muassa Danny ja Kirkan taustayhtyeissä, The Boysissa sekä Roni Kaspin yhtyeessä. Vuonna 1967 hän perusti yhtyeen Caj Incorporated, joka levytti singlen "Pöytään viereiseen" / "Hämärää". Musiikkiuransa jälkeen Wallin on työskennellyt mainosalalla. == Lähteet == Luokka:Suomalaiset basistit Luokka:Vuonna 1945 syntyneet Luokka:Elävät henkilöt
Stig Selin

Stig Selin (s. 23. heinäkuuta 1945 - k. 1. elokuuta 2013) oli suomalainen kitaristi. Hän kuului The Islanders -yhtyeen ensimmäiseen kokoonpanoon vuosina 1963–1964 ja soitti yhtyeessä kitaraa. == Lähteet == Luokka:Suomalaiset kitaristit Luokka:Vuonna 1945 syntyneet Luokka:Vuonna 2013 kuolleet
Terhi 10

Terhi 10 (1969–1977) on 10-hevosvoimainen yksisuksinen kaksitelainen kaksitahtinen (Husqvarna 150 cc tai Valmet 160 cc) moottorikelkka, joka on ikänsä ja pienen valmistusmäärän takia harvinainen. Sitä valmistettiin kaikkiaan 100 kelkkaa. Terhi-moottorikelkan suunnittelutyö annettiin 1969 Oulun yliopistolle, jossa valmistettiin prototyyppi. Valmistus tapahtui Valmetin Jyskän tehtaalla vuosina 1972–1974 ja Velsan tehtaalla 1974–1977. Myynti ja markkinointi oli annettu Korpivaara Oy:lle. == Lähteet == * ===Viitteet=== == Aiheesta muualla == *Moottorikelkkamuseon Terhi 10 kelkat . *Youtube: Tekniikkakatsaus Terhi 10. Luokka:Moottorikelkat
Vladimir Šmeljov

Vladimir Konstantinovitš Šmeljov (; 31. elokuuta 1946 Magadan – 14. kesäkuuta 2023https://moslenta.ru/news/lyudi/smert-shmeleva-15-06-2023.htm) oli Neuvostoliittoa edustanut nykyaikainen viisiottelija. Hän kilpaili vuoden 1972 kesäolympialaisissa Münchenissä ja jäi yksilökilpailussa viidennelle sijalle, mutta kuului kultaa voittaneeseen joukkueeseen.Vladimir Shmelyov Biography and Olympic Results | Olympics at Sports-Reference.com == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Vuonna 1946 syntyneet Luokka:Vuonna 2023 kuolleet
Portugalin presidentinvaali 2011

Portugalin presidentinvaali 2011 järjestettiin Portugalissa 23. tammikuuta 2011. Vaalissa valittiin presidentti toimikaudelle 2011–2016. Istuva presidentti Aníbal Cavaco Silva voitti vaalit, ja tuli valituksi toiselle kaudelle. Hän sai 53% äänistä. Muihin ehdokkaisiin kuului muun muassa sosialistipuolueen Manuel Alegre sekä sitoutumattomana pyrkinyt Fernando Nobre. == Lähteet == Luokka:Vuoden 2011 vaalit 2011
Île aux Coudres

Île aux Coudres on Québecin provinssiin kuuluva pieni saari, joka sijaitsee Saint Lawrencen estuaarissa, noin 60 kilometriä Québecin kaupungista koilliseen. Sen pituus on 11 kilometriä, leveys enimmillään 4,3 kilometriä ja pinta-ala 30 neliökilometriä. Se on muodostunut kahdesta Appalakkeihin kuuluvasta harjanteesta, joita yhdistää maapenger. Saarta ympäröi laaja vuorovesitasanko, ja siellä esiintyy usein lieviä maanjäristyksiä. Ranskalainen tutkimusmatkailija Jacques Cartier löysi saaren vuonna 1535 ja nimesi sen siellä kasvavien pähkinäpensaiden mukaan (). Vuonna 1677 se annettiin läänityksenä normandialaiselle Étienne de Lessardille, joka myi sen kymmenen vuotta myöhemmin sadalla livrellä Québecin pappisseminaarille. Saari asutettiin vuonna 1720, ja sen asukkaat saivat pitkään elantonsa maitovalaiden pyynnistä. Nykyään saaren väkiluku on noin 1 300, ja sen tärkeimpiä työllistäjiä ovat maanviljely, turpeennosto ja matkailu sekä lähistöllä sijaitseva laivastotukikohta. == Lähteet == Luokka:Québecin saaret
Sardarapatin taistelu

Sardarapatin taistelu oli Armenian ja Osmanien valtakunnan välillä käyty taistelu 23.−26. toukokuuta 1918. Taistelu päättyi armenialaisten voittoon ja se pysäytti turkkilaisten hyökkäyksen kohti Jerevania, joka oli tuolloin viimeinen vapaa armenialainen suurempi kaupunki. Taistelun jälkeen solmittiin rauhansopimus, joka päätti sodan säilyttäen Armenian itsenäisenä. ==Tausta== Armenia oli jäänyt kahden turkkilaisen valtion väliin Turkin–Armenian sodassa. Lännessä Turkki oli vallannut läntisen Armenian Kars mukaan luettuna ja idässä Azerbaidžan havitteli Armenian eteläosia. Armenian johtoon nousi Aram Manukian, joka oli johtanut Vanin taistelua.Serafim 2007, s. 337 ==Taistelu== Turkkilaiset alkoivat edetä kohti Jerevania 21. toukokuuta 10 000 sotilaan voimin, joiden tukena oli vielä noin 1 000 miehen kurdeista muodostettu nostoväen joukko. Armenialaisia johti Movses Silikian, jolla oli komennossaan 6 000 armenialaista. Itse taistelu käytiin Sardarapatin erämaassa. Armenialaiset jättivät pienen joukon voimistaan turkkilaisten tielle käymään äänekästä harhautustaistelua. Samaan aikaan he lähetivät kaksi joukkuetta tekemään kiertoliikettä turkkilaisten sivustoihin. Taistelu alkoi aamulla 23. toukokuuta ja armenialaisten onnistui yllättää turkkilaiset. Armenialaiset olivat saaneet paikalle omaa tykistöään, jolla ammuttiin puolen tunnin aikana 480 laukausta. Turkkilaisten rivit menivät sekaisin ja heidän etenemisensä pysähtyi. Iltapäivällä käytiin päätaistelu, jossa kuoli 3 500 turkkilaista ja 1 500 armenialaista.s. 338 Turkkilaiset kääntyivät pakoon ja heitä ajettiin Gjumrin lähistölle saakka, joka oli aiemmin menetetty turkkilaisille. Armenialaisten eteneminen pysähtyi 26. toukokuuta, kun tieto Tiflisissä solmitusta rauhansopimuksesta saavutti heidät.Serafim 2007, s. 339 ==Lopputulos== Tiflin neuvotteluissa Turkki lupasi armenialaisille 100 kertaa 100 kilometriä suuren alueen. Kun tieto voitosta saapui neuvotteluihin, turkkilaiset olivat valmiita 19 % korotukseen maa-alueeseen. Rauhansopimus solmittiin 4. kesäkuuta 1918. Sopimus velvoitti Armeniaa sallimaan Turkin joukkojen läpikulun ja takasi Armenian alueen muslimeille täydet oikeudet ja vapaudet. Sardarapatin taistelusta tuli armenialaisten keskuudessa myyttiSerafim 2007, s. 340. ==Lähteet== * ===Viitteet=== Luokka:Armenian historia Luokka:Ensimmäisen maailmansodan Lähi-idän taistelut Luokka:Vuoden 1918 sotahistoria
Paastojärvi

Paastojärvi on Vuoksen vesistön Pielisen reitin latvoilla oleva järvi. Paastojärvi sijaitsee Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan pohjoisosassa. Paastojärveen laskee pohjoisesta pienet Löytöjärvi ja Lapinjärvi sekä idästä pienet Palojärvi, Soilinjärvi, Kaarijärvet, Sukkalinjärvi ja Jurvajärvi. Paastojärven pinta on 181 metriä meren pinnan yläpuolella ja järven eteläpäästä alkava lyhyt laskujoki yhtyy Tolvajokeen. == Lähteet == Luokka:Koitajoen valuma-alue Luokka:Karjalan tasavallan järvet Luokka:Korpiselän järvet Luokka:Suojärven piiri
George M. Dallas

George Mifflin Dallas (10. heinäkuuta 1792 – 31. joulukuuta 1864) oli yhdysvaltalainen demokraattipoliitikko, joka toimi Yhdysvaltain varapresidenttinä James K. Polkin presidenttikaudella vuosina 1845–1849. Hän oli Yhdysvaltain senaatissa vuosina 1831–1833. Vuosina 1828–1829 Dallas oli Philadelphian pormestari. == Lähteet == == Aiheesta muualla == Luokka:Yhdysvaltain varapresidentit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1792 syntyneet Luokka:Vuonna 1864 kuolleet
Muntaanjärvi

Muntaanjärvi on Vuoksen vesistön Pielisen reitin latvoilla oleva järvi. Se sijaitsee Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan pohjoisosassa. Muntaanjärven kautta virtaa Tolvajoki Ala-Tolvajärvestä Viiksinselkään Suomen rajalle. Muntaanjärveen laskee joukko pieniä järviä, kuten Pinisjärvi. Paastojärven pinta on 151 metriä meren pinnan yläpuolella. == Lähteet == Luokka:Koitajoen valuma-alue Luokka:Karjalan tasavallan järvet Luokka:Korpiselän järvet Luokka:Suojärven piiri
Petäjäjärvi (Korpiselkä)

Petäjäjärvi on Vuoksen vesistön Pielisen reitin latvoilla oleva järvi. Se sijaitsee Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan keskiosassa. Volgajoki virtaa Petäjäjärven läpi ja laskee sen luoteispuolella Viiksinselän Hiidenselkään. Lisäksi järveen laskee etelästä Kilpijärvien laskujoki. == Lähteet == Luokka:Koitajoen valuma-alue Luokka:Karjalan tasavallan järvet Luokka:Korpiselän järvet Luokka:Suojärven piiri
Jerry Heidenreich

Jerôme Alan "Jerry" Heidenreich (4. helmikuuta 1950 Tulsa, Oklahoma – 18. huhtikuuta 2002 Paris, Texas) oli yhdysvaltalainen uimari. Hän opiskeli Southern Methodist Universityssa ja voitti NCAA:n 200 jaardinNCAA - Swimming and Diving (s. 4) vapaauinnin mestaruuden vuonna 1972.Jerry Heidenreich Biography and Olympic Results | Olympics at Sports-Reference.com Heidenreich osallistui vuoden 1972 kesäolympialaisiin Münchenissä. Hän kuului joukkueisiin, jotka voittivat kultaa 4 × 100 metrin vapaa- ja sekauintiviesteistä. Lisäksi Heidenreich ylsi yksin hopeaan 100 metrin vapaauinnissa ja pronssiin 100 metrin perhosuinnissa. Heidenreich sai kolme kultamitalia ja yhden hopean Pan-Amerikan kisoissa. Kaikkiaan hän teki uransa aikana kuusi Yhdysvaltain- ja kuusi maailmanennätystä (jälkimmäisistä kaikki viestijoukkueen jäsenenä). Hänet otettiin International Swimming Hall of Fameen vuonna 1992.ISHOF - Jerry Heidenreich (USA) - 1992 Honor Swimmer Heidenreich toimi ammattimaisena uinninohjaajana Dallasissa.The New York Times: Jerry Heidenreich, Olympic Swimmer, Is Dead at 52 Hän teki itsemurhan 52-vuotiaana vuonna 2002. Hän oli kuolemaansa edeltäneenä kesänä saanut aivohalvauksen. Hänellä on poika, Austin, joka hänen kuolemansa aikaan oli 14-vuotias.The Descent of an Olympic Champion == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Yhdysvaltalaiset olympiamitalistit Luokka:Vuonna 1950 syntyneet Luokka:Vuonna 2002 kuolleet
Walid Mesloub

Walid Mesloub (, s. 4. syyskuuta 1985 Trappes, Yvelines, Ranska) on ranskalais-algerialainen jalkapalloilija. Puolustavana keskikenttäpelaajana ja hyökkääjänä pelaava Mesloub edustaa Ligue 2:ssa pelaavaa Le Havrea. ==Maajoukkueura== Mesloub pelasi ensimmäisen maaottelunsa Algerian paidassa 17. marraskuuta 2010 Luxemburgia vastaan tultuaan vaihdosta kentälle.La Fiche de Walid MESLOUB DZFoot Viitattu 30.11.2010 ==Lähteet== ==Aiheesta muualla== * Walid Mesloubin Ranskan sarjan tilastot Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1985 syntyneet Luokka:Elävät henkilöt
Keskijärvi (Suojoen vesistö)

Keskijärvi on järvi Suojoen vesistön latvoilla Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan koillisosassa. Keskijärveen laskee lännestä Luglajokea pitkin Yläjärvi. Luglajoki jatkuu Keskijärven eteläpäästä ja laskee Luglajärveen. Järven pinta on 159 metriä meren pinnan yläpuolella. Suomelle kuuluessaan järven eteläpuolella sijaitsi Keskijärven kylä. == Lähteet == Luokka:Suojoen vesistö Luokka:Karjalan tasavallan järvet Luokka:Korpiselän järvet Luokka:Suojärven piiri
Yläjärvi (Suojoen vesistö)

Yläjärvi on järvi Suojoen vesistön latvoilla Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan koillisosassa. Yläjärvi laskee Luglajokea pitkin Keskijärveen. Suomelle kuuluessaan järven eteläpuolella sijaitsi Yläjärven kylä. Luokka:Suojoen vesistö Luokka:Karjalan tasavallan järvet Luokka:Korpiselän järvet Luokka:Suojärven piiri
Emil Rausch

Emil A. Rausch (11. syyskuuta 1882 Berliini – 14. joulukuuta 1954 Berliini) oli saksalainen uimari.Emil Rausch Biography and Olympic Results | Olympics at Sports-Reference.com Vuoden 1904 kesäolympialaisissa St. Louisissa Rausch voitti kultamitalit 880 jaardin vapaauinnissa ajalla 13.11,4 ja yhden mailin vapaauinnissa ajalla 27.18,2. Lisäksi hän sai pronssia 220 jaardin vapaauinnista ajalla 2.56,0. Hän kilpaili myös vuoden 1906 välikisoissa Ateenassa ja oli mukana saamassa hopeaa 4 × 250 metrin vapaauintiviestistä. Mailin vapaauinnissa hän jäi kuitenkin mitaleitta ja sijoittui viidenneksi. == Lähteet == Luokka:Saksalaiset uimarit Luokka:Saksalaiset olympiavoittajat Luokka:Saksalaiset olympiamitalistit Luokka:Vuonna 1882 syntyneet Luokka:Vuonna 1954 kuolleet
Vieksinkijärvi

Vieksinkijärvi on järvi Suojoen vesistön latvoilla Loimolan kunnan itäosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän kunnan itäosassa. Vieksinkijärveen laskee pohjoisesta pienet Hietajärvi ja Särkijärvi. Vieksinkijärven pinta on 106 metriä meren pinnan yläpuolella ja se laskee Vieksinkijokea pitkin etelään pienen Perttijärven kautta Korpijärveen. Suomelle kuuluessaan järven itäpuolella sijaitsi Vieksingin kylä. == Lähteet == Luokka:Suojoen vesistö Luokka:Karjalan tasavallan järvet Luokka:Korpiselän järvet Luokka:Suojärven piiri
Edon linna

Edon linna on linna, joka rakennettiin vuonna 1457 Tokioon, silloiselta nimeltään Edoon. Alkuperäisen linna rakensi Daimio Ōta Dōkan. Tokugawa Ieyasu, Tokugawa-shōgunaatin perustaja, muutti sinne 1590 ja laajensi sitä merkittävästi.Edo-jo National Association of Japan-America Societies Linna oli shōgunin asuinpaikka ja maan sotilasvallan keskus Edo-kauden ajan. Kun Japanin keisarillinen hovi muutti Kiotosta Tokioon, linnasta tuli keisarillinen palatsi ja Japanin keisarin asunto, ja sen nimeksi tuli Kōkyo. Linna on kärsinyt suurista tulipaloista vuosina 1657 ja 1873.Edo Castle Japan Visitor Alkuperäisestä linnasta on jäljellä valleja ja vallihautoja. Linnan sisemmän vallihaudan ympäröimä alue on 2 km pitkä pohjois-eteläsuunnassa ja 1500 m leveä idästä länteen. == Lähteet == == Aiheesta muualla == Luokka:Tokion rakennukset ja rakennelmat Luokka:Japanin linnat
Luglajärvi

Luglajärvi on järvi Suojoen vesistön latvoilla Loimolan kunnan pohjoisosassa Karjalan tasavallan Suojärven piirissä Venäjällä. Järvi sijaitsee Suomen luovuttamalla alueella ja se sijaitsi Suomelle kuuluessaan Korpiselän ja Suojärven kuntien rajalla. Luglajärveen laskee lännestä Keskijärvi. Järven itäpäästä alkava Luglajoki yhtyy Vegarujoen ja Kuukkausjoen kanssa Aittojoeksi, joka laskee Salonjärven länsiosaan. == Lähteet == Luokka:Suojoen vesistö Luokka:Karjalan tasavallan järvet Luokka:Korpiselän järvet Luokka:Suojärvi Luokka:Suojärven piiri
Walter Brack

Walter Brack (20. joulukuuta 1880 Berliini – 19. heinäkuuta 1919 Berliini) oli saksalainen uimari. Hän kilpaili vuoden 1904 kesäolympialaisissa St. Louisissa ja voitti siellä kultamitalin 100 jaardin selkäuinnissa ajalla 1.16,8. Lisäksi hän sai hopeaa 440 jaardin rintauinnissa ajalla 7.33,0.Walter Brack Biography and Olympic Results | Olympics at Sports-Reference.com == Lähteet == Luokka:Saksalaiset uimarit Luokka:Saksalaiset olympiavoittajat Luokka:Saksalaiset olympiamitalistit Luokka:Vuonna 1880 syntyneet Luokka:Vuonna 1919 kuolleet
Viiksinselkä

Viiksinselkä () on Vuoksen vesistön Pielisen reitin latvoilla oleva keskikokoinen järvi. Järvi sijaitsee Suomen ja Venäjän rajalla. Suomen puoleinen osa kuuluu Ilomantsin kuntaan ja Venäjän puoleinen osa Loimolan kuntaan. Ennen 1940-luvun Suomen alueluovutuksia järvi kuului kokonaan Suomelle ja silloin se kuului lähes kokonaan Ilomantsiin, vain eteläisin kärki kuului Korpiselän kuntaan. Viiksinselän Venäjän puoliseen osaan laskee etelästä Volgajoki ja idästä Tolvajärven laskujoki Tolvajoki. Viiksinselän pinta on 145 metriä meren pinnan yläpuolella. Ostronsaari jakaa järven osiin, joita ovat muun muassa Melaselänjärvi, Mutalahdenselkä ja Kohtikankaanselkä Suomen puolella sekä Hiidenselkä Venäjän puolella. Viiksinselkä laskee Niemenjokea pitkin pohjoiseen Haapojärveen. Suomen puolella järven eteläpäässä on Mutalahden kylä ja pohjoispäässä Nehvonniemen kylä. Venäjän puoleiset rannat ovat nykyisin asumattomia, mutta Suomelle kuuluessaan järven etelärannikolla Korpiselän kunnan puolella oli Karalin ja Tšikin kylät sekä Ilomantsin puolella Melaselkä. == Lähteet == == Aiheesta muualla == * Ympäristökeskuksen kuvaajia Viiksinselästä Luokka:Koitajoen valuma-alue Luokka:Ilomantsin järvet Luokka:Karjalan tasavallan järvet Luokka:Korpiselän järvet Luokka:Suomen ja Venäjän raja Luokka:Suojärven piiri Luokka:Pielisen reitin valuma-alue
Mathias Weckelman

Mathias Weckelman (kuoli 1704 Asa, Ruotsi) oli ruotsalainen pappi ja lintutieteilijä. Mathias Weckelmanin vanhemmat olivat talollinen Johan Mattsson ja Susanna Väckelsångista. Mathias kävi Växjön lukion 1686–1690 ja muutti opiskelemaan Turun Akatemiaan heinäkuussa 1690. Professori Petrus Hahnin ohjauksessa hän väitteli ensin 1694 (pro exercitio), ja sitten joutsenaiheisen pro gradunsa 1697 (Disputatio philosophica. De Cygno ejusque cantione). Hänen pappisvihkimyksensä tapahtui Växjössä 1698 ja seuraavana vuonna hänet nimitettiin Asan pitäjän, nykyisin osa Växjötä, kappalaiseksi. Weckelmanin puoliso oli Stenbergan kirkkoherran Nils Lacanderin tytär Kristina Nilsdotter Lacander. == Lähteet == * Lehikoinen, Esa ym.: Suomen lintutieteen synty – Turun Akatemian aika. Faros, Turku 2009. ISBN 978-952-5710-04-5 ===Viitteet=== Luokka:Ruotsalaiset papit Luokka:Ruotsalaiset ornitologit Luokka:Syntymävuosi puuttuu Luokka:Vuonna 1704 kuolleet